इनें सभनें दे कन्नै गै साहिब बीबी और गुलाम सर्वश्रेश्ठ फिल्म ते निर्देशन दे फिल्म फेयर अवार्ड कन्नै बी नवाजी गेई। 1953 इच प्रदर्शितत फिल्म बाज दे कन्नै गुरूदत्त ने अभिनय दे खेतर इच बी कदम रक्खी दित्ता ते इसदे बाद सुहागन, आरपार, मिस्टर एंड मिसेज 55, 12 ओ क्लाक, कागज के फूल, चौदहवी का चांद, सौतेला भाई, साहिब बीबी और गुलाम, भरोसा, बहूरानी, सांझ और सवेरा, पिकनिक जनेइएं केईं फिल्में इच अपने अभिनय दा जौह्र दस्सेआ। गुरूदत्त ने केईं फिल्में दी पटकथा बी लिखी जिंदे इच बाजी, जाल और बाज शामल न।